307 
Adskillige af de Forsøg, i hvilke Kulsyrespændingen omkring 
Huden er forøget, beviser Hæmningen ved den overordenlig ringe 
Stigning, som fremkaldes i Lungernes Kulsyreexhalation, og ved 
det Fald i Lungeluftens Kulsyreprocent, som ikke sjældent findes 
fra Forsøgets Begyndelse til dets Slutning. Variationen i Re¬ 
sultaterne af disse Forsøg viser, at Hæmningen under disse Forhold 
er variabel. Snart forøges den, snart nedsættes den. 
Hæmningen og dens nervøse Natur fremgaaer endelig med 
Sikkerhed af de anstillede Spændingsforsøg, der viser, at Kulsyre¬ 
procenten i de afspærrede Lunger kan holde sig overordenlig lav 
(f. Ex. Forsøg No. 54, hvor den er << 0,2 %>, No. 56, hvor den 
gaaer ned til 0,55 %), og at den stiger under Paavirkning af 
Gangliecellegiften Atropin, der . ligeledes bringer Kulsyreexhalationen 
fra Lungerne under naturlige Forhold til at stige. 
Hæmningen maa antages at udgaa fra Ganglier i selve Lungerne, 
da den ikke paavirkes af Vagusoverskæring og end ikke af Destruk¬ 
tion af hele Centralnervesystemet (Forsøg No. 47). 
En Analogi til den hermed paaviste nervøse Hæmning af Kul¬ 
syreudskillelse kendes, saavidt jeg veed, kun fra Fiskenes Svømme¬ 
blære. Bohr (III p. 498) fandt i sine Forsøg over Nervesystemets 
Indflydelse paa Iltsekretionen, at „the percentage of carbonic acid 
was small in all the experiments, and in many cases carbonic acid 
was altogether absent.“ Tabellen over Forsøgene viser en Maxi- 
mumskulsyreprocent paa 2,8, men i det langt overvejende Antal 
Tilfælde var den under 1, og i ikke faa er den angivet til 0, 
hvilket dog maa betyde, at den var mindre end det kunde maales 
med det benyttede Analyseapparat. 
Med Hensyn til Hæmningens Mekanisme forekommer det mig, 
at der er Mulighed for to forskellige Opfattelser. Den ene er den, 
som gøres gældende af Bohr med Hensyn til Ilten i Fiskenes 
Svømmeblære (III p. 499). Den gaaer ud paa, at de hvilende 
Celler er impermeable for deres Sekretionsprodukt, Ilt. Den anden 
er den, at Cellerne ved bestandigt Arbejde maa secernere den 
Luftmængde tilbage, som er ifærd med at diffundere ud. Idet- 
20 * 
